জন্মদিনে বড় ঘোষণা অভিষেক বন্দ্যোপাধ্যায়ের! সুবিধা পাবেন অনেকে

ওয়েব ডেস্ক : ফের ডায়মন্ড হারবারে (Diamond Harbour) চালু হচ্ছে ‘সেবাশ্রয়’ (Sebaashray)। জন্মদিনে বড় ঘোষণা করলেন সাংসদ তথা তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। তিনি জানিয়েছেন, ডায়মন্ড হারবারের সাতটি বিধানসভা কেন্দ্রে স্বাস্থ্য শিবির চলবে। তা হবে ১ ডিসেম্বর থেকে ২২ জানুয়ারি পর্যন্ত।

অভিষেক (Abhishek Banerjee) সমাজমাধ্যমে বলেছেন, “সেবাশ্রয় (Sebaashray) প্রতিষ্ঠিত হয়েছিল সকলের জন্য সহজলভ্য ও মানসম্পন্ন স্বাস্থ্যসেবার মৌলিক অধিকারকে সম্মান জানানোর উদ্দেশ্যে। মানবতার সেবায় করুণা ও দায়িত্ববোধের মনোভাবকে সামনে রেখে গত বছর আমি সেবাশ্রয়ের সূচনা করেছিলাম—শুধু ডায়মন্ড হারবারের মানুষের জন্য নয়, সমগ্র বাংলার অসংখ্য মানুষের কাছে বিনামূল্যে চিকিৎসা পৌঁছে দিতে। আজ গভীর তৃপ্তির সঙ্গে বলতে পারি, সেবাশ্রয় মানুষের কাছে আস্থা, সেবা ও ভরসার এক নির্ভরযোগ্য প্রতীকে পরিণত হয়েছে। আমি প্রতিশ্রুতি দিয়েছিলাম—সেবাশ্রয় আবার ফিরবে। আজ সেই প্রতিশ্রুতি পূর্ণ হল।”

আরও খবর : SIR-এর কারণে বৃদ্ধাশ্রমে ফিরবে সন্তানরা, অপেক্ষায় আবাসিকরা!

তিনি আরও জানিয়েছেন, “আগামী ১লা ডিসেম্বর ২০২৫ থেকে সেবাশ্রয় আবারও তার দরজা খুলে দিচ্ছে ডায়মন্ড হারবারের মানুষের জন্য, যা চলবে ২২শে জানুয়ারি ২০২৬ পর্যন্ত। এরপর ২৪শে জানুয়ারি থেকে ৩০শে জানুয়ারি ২০২৬ পর্যন্ত অনুষ্ঠিত হবে এক ‘মেগা ক্যাম্প’। প্রতিটি ক্যাম্প সকাল ৯টা থেকে বিকেল ৫টা পর্যন্ত চলবে। সেবার, সহমর্মিতার ও অসহায়ের পাশে থাকার অঙ্গীকারে দৃঢ় হয়ে সেবাশ্রয় ফিরে আসছে—আরও শক্তিশালীভাবে, আরও বিস্তৃত পরিসরে, প্রতিটি প্রয়োজনীয় মানুষের পাশে থাকার প্রতিশ্রুতি নিয়ে।সকলের সুস্বাস্থ্য, আমাদের অঙ্গীকার।”

সমাজমাধ্যমে অভিষেক জানিয়েছেন, ১ থেকে ৭ ডিসেম্বর পর্যন্ত মহেশতলা বিধানসভা, ৮ থেকে ১৪ ডিসেম্বর মেটিয়াব্রুজ বিধানসভা, ১৫-২১ ডিসেম্বর বজবজ বিধানসভা, ২২ থেকে ৩০ ডিসেম্বর বিষ্ণুপুর বিধানসভা, ২ থেকে ৮ জানুয়ারি সাতগাছিয়া বিধানসভা, ৯ থেকে ১৫ জানুয়ারি ফলতা বিধানসভা, ১৬ থেকে ২২ জানুয়ারি ডায়মন্ড হারবার বিধানসভা কেন্দ্রে স্বাস্থ্য শিবিরে মেগা ক্যাম্প চলবে। এর পর ২৪ জানুয়ারি থেকে ৩০ জানুয়ারি পর্যন্তও এই পরিষেবা দেওয়া হবে প্রতিটি লোকসভা কেন্দ্রে।

Sebaashray was conceived with the vision of upholding the fundamental right to accessible and quality healthcare for all. Guided by the spirit of compassion and the duty of service to humanity, I had launched Sebaashray last year to extend free medical care not only to the people… pic.twitter.com/bymkPpZH2I

— Abhishek Banerjee (@abhishekaitc) November 7, 2025

প্রসঙ্গত, ২০২৫ সালেই সেবাশ্রয় কর্মসূচি শুরু করেছিলেন অভিষেক। এর ফলে বিনামূল্যে চিকিৎসা পেয়ে থাকেন সাধারণ মানুষ। ছাব্বিশের নির্বাচনের আগে, ফের একবার ‘সেবাশ্রয়’ নিয়ে ফিরছেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)।